Anda strigeto

La Anda strigeto (Glaucidium jardinii, laŭ kio ankaŭ Nubarbara strigeto) estas malgranda strigo, tio estas birdospecio parto de pli granda grupo de noktaj rabobirdoj konataj kiel Strigedoj, kiuj enhavas plej parton de la specioj nomataj strigoj. La alia grupo estas la turstrigoj, nome Titonedoj. Ĝi troviĝas en Kolombio, Ekvadoro, Peruo, kaj Venezuelo.

Taksonomio kaj sistematiko
La Anda strigeto estas monotipa.

Aspekto
La Anda strigeto estas 15 ĝis 16 cm longa. Maskloj pezas 54,9 ĝis 77,4 g kaj inoj 54,6 ĝis 75 g. Ĝi havas du apartajn kolorformojn; ĉe unu la kapo, plejparto de la korpo, flugiloj kaj vosto estas malbrile malhelbrunaj kun blankaj markoj, kaj ĉe la alia la samaj areoj estas malhelbrunaj kun flavecbrunaj markoj. Ĉe ambaŭ la krono havas malgrandajn blankajn punktojn. Ili havas blankajn "brovojn" super flavaj okuloj, blankajn "lipharojn" kaj larĝan blankan gorĝon. Ilia nuko havas nigran kaj blankan vizaĝsimilan padronon. Iliaj dorsoj havas makulojn kaj la vostostrioj, blankaj aŭ flavecbrunaj respektive. La flankoj de la brusto estas malhelbrunaj aŭ kaŝtankoloraj kun palaj markoj; la blanka brusto kaj ventro havas pezajn malhelbrunajn aŭ kaŝtankolorajn striojn.Holt, D. W., R. Berkley, C. Deppe, P. L. Enríquez, J. L. Petersen, J. L. Rangel Salazar, K. P. Segars, K. L. Wood, and J. S. Marks (2020). Andean Pygmy-Owl (Glaucidium jardinii), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 5an de Septembro, 2021

Distribuado kaj habitato
La Anda strigeto troviĝas en fora okcidenta Venezuelo kaj la centraj kaj okcidentaj Andoj de Kolombio suden tra Ekvadoro ĝis centra Peruo. Ĝi loĝas en diversaj montaj pejzaĝoj, inkluzive de nebularbaro, elfarbaro, maldensarbaro de Polylepis, kaj foje pli malfermaj pejzaĝoj kiel arbarlimoj kaj paŝtejoj kun disaj arboj. Ĝi troviĝas de la mezaj niveloj de la arbaro ĝis la kanopeo. Laŭ alteco ĝi varias de ĉirkaŭ 1 500 ĝis 3 500 m en Kolombio kaj iom pli alte en Venezuelo, Ekvadoro kaj Peruo.

Kutimaro
Manĝado
La Anda strigeto estas aktiva kaj tage kaj nokte. Ĝia dieto konsistas el senvertebruloj, malgrandaj birdoj kaj malgrandaj mamuloj.

Reproduktado
La reprodukta fenologio de la Anda strigeto estas malbone konata. Ĝi nestas en arbaj kavaĵoj kiel ekzemple malnovaj pego-truoj. La ovokvanto kutime estas tri.

Voĉo

La kanto de la Anda strigeto estas "longa serio de rapide liverataj, egale interspacigitaj 'poop'-notoj", kiu foje estas antaŭita de du fajfaĵoj.

Statuso
La IUCN taksis la Anda strigeton kiel Malplej Zorgigan. Kvankam ĝia populacio ne estas konata, la specio estas "konsiderata sufiĉe ofta". Ĝi havas larĝan teritorion, kiu inkluzivas plurajn protektitajn areojn. Tamen, ĝi estas "verŝajne vundebla al arbardetruo."

 Referencoj 

 Field Guide to the Birds of North America. National Geographic. .
 Josep del Hoyo, ed. Handbook of the Birds of the World Vol 5. .
 David Allen Sibley. The Sibley Guide to Birds. National Audubon Society. .

 Eksteraj ligiloj 





Kategorio:Strigedoj
Kategorio:Birdoj de Sudameriko
Kategorio:Birdoj de Kolombio